**SKAITYMO GEBĖJIMŲ STIPRINIMAS GIRKALNIO DARŽELYJE**

Kažkur toli yra šalis

Tokia graži, miela.

Tenai gyvena RAIDĖS

Ir netgi ne viena.

Jas visas vaikai pažįsta

Ir skaitydami neklysta.

 2016-2017 m. m. Girkalnio darželio veiklos prioritetas – vaikų skaitymo ir rašymo gebėjimų stiprinimas, komunikavimo kompetencijos plėtojimas. 2017 m. balandžio 7 d. Girkalnio darželyje vyko šventinis renginys „Jau pažįstam raideles“. Šventėje dalyvavo buratinas, kuris nepažino raidžių, o jį mokė Abėcėlė kartu su priešmokyklinio ugdymo vaikučiais ir jų tėveliais. Vaikai – raidelės, deklamavo eilėraščius, dainavo daineles apie abėcėlę, šoko.

 Ikimokyklinės grupės vaikučiai – teletabiai, kartu su savo vyresniaisiais draugais teletabiais Dipsiu ir Lialia dainavo dainelę iš abėcėlės raidelių ir deklamavo eilėraštuką apie knygą.

 Pasaulis yra graži knyga, bet ji nelabai padeda tam, kuris nemoka skaityti. (K. Goldonis) Priešmokyklinio ugdymo vaikai jau visi pažįsta raideles, jungia jas į skiemenis, dauguma skaito nesudėtingus trumpus tektus.

 Kažkur toli yra šalis, tokia graži, miela. Šalis, kuri vardu KNYGA.

 Knyga – nedidelis įrankis, pažadinantis mūsų sugebėjimą mąstyti; tai minties variklis, išjudinantis protą. (E. Fagė)

Priešmokyklinio ugdymo pedagogė

Rūta Rukšėnaitė-Kleivienė